google/wiki40b huggingface dataset:
१७५८ ईसा पूर्व

१७५८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७५८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२४१८ ईसा पूर्व

२४१८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४१८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर आधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चावल

धान के बीज को चावल कहते हैं। यह धान से ऊपर का छिलका हटाने से प्राप्त होता है। चावल सम्पूर्ण पूर्वी जगत में प्रमुख रूप से खाए जाने वाला अनाज है। भारत में भात, खिचड़ी सहित काफी सारे पकवान बनते हैं। चावल का चलन दक्षिण भारत और पूर्वी-दक्षिणी भारत में उत्तर भारत से अधिक है। 
इसे संस्कृत में 'तण्डुल' कहा जाता है और तमिल में 'अरिसि' कहा जाता है।
इसे कभी-कभार 'षड्रस' भी कहा जाता है, क्योंकि में स्वाद के छहों प्रमुख रस मौजूद हैं। सांस्कृतिक हिंदी में पके हुए चावल को 'भात' कहा जाता है, किन्तु अधिकतर हिन्दी भाषी 'भात' शब्द का प्रयोग कम ही करते हैं। चावल की फ़सल को धान कहते हैं। बासमती चावल भारत का प्रसिद्ध चावल है जो विदेशों को निर्यात भी किया जाता है।
छद्मइतिहास

छद्मइतिहास (Pseudohistory) उन लेखों/रचनाओं के लिये प्रयुक्त किया जाता है जिनकी सामग्री की प्रकृति 'इतिहास जैसी' होती है किन्तु वे इतिहास-लेखन की मानक विधियों से मेल नहीं खाती। इसलिये उनके द्वारा दिये गये निष्कर्ष भ्रामक एवं अविश्वसनीय बन जाते हैं। प्राय: राष्ट्रीय, राजनैतिक, सैनिक, एवं धार्मिक विषयों के सम्बन्ध में नये एवं विवादित और काल्पनिक तथ्यों पर आधारित इतिहास को छद्मइतिहास की श्रेणी में रखा जाता है।
सात रंग के सपने

संक्षेप

यशोदा (फरीदा ज़लाल) की ज़बरदस्ती एक मानसिक रूप से बीमार व्यक्ति से शादी करा दी जाता है। वो बाद में एक बच्चे को जन्म देती है और उस बच्चे को अकेले छोड़ कर हमेशा के लिए चली जाती है। उसके इस तरह अकेले छोड़ कर चले जाने से उसका भाई, भानु (अनुपम खेर) गुस्से में रहता है और इसका बदला लेने की भी सोचता है। अपने इस गुस्से को बाहर निकालने के लिए हर साल वो अपने नौकर और अच्छे दोस्त, महिपाल (अरविंद स्वामी) को बैल गाड़ी के प्रतियोगिता में भाग लेने और अपनी बहन के ससुराल वालों को हराने की बात करता है। महिपाल हर साल जीतते रहता है।
भानु चालीस के पास पहुँचने के बाद भी शादी नहीं किए रहता है और अपने गाँव में रहने वाली एक लड़की (अरुणा ईरानी) को लुभाने की कोशिश करते रहता है। एक दिन भानु और महिपाल, अपने बैल गाड़ी में जाते रहते हैं और तभी उन्हें बलदेव (सतीश शाह) और उसकी बहन, जालिमा (जूही चावला) मिलते हैं। भानु को जालिमा से प्यार हो जाता है, वहीं महिपाल उन दोनों को पसंद नहीं करता और बीच रास्ते से ही भगाना चाहते रहता है।
1984 अमरीकी ओपन टेनिस प्रतियोगिता

पुरुष एकल

जॉन मेकनरो ने  इवान लेंडल को 63 64 61 से हराया।

महिला एकल

मार्टिना नवरातिलोवा ने  क्रिस एवर्ट को 46 64 64 से हराया।
मृत्युदाता

संक्षेप

डॉ राम प्रसाद घायल (अमिताभ बच्चन) एक प्रसिद्ध डॉक्टर हैं जो अपने करियर में सभी ऑपरेशन में सफल रहे हैं और उन्होंने कुशलतापूर्वक कई नाजुक सर्जरी का संचालन किया है। वह अपनी पत्नी जानकी (डिंपल कपाड़िया) और भाई भारत (अरबाज अली ख़ान) के साथ रहता है। भारत उमेशेचन जैन (टीकू तलसानिया) की बेटी रेणु (करिश्मा कपूर) से प्यार करता है। साथ ही, राणा तुंगा (मुकेश ऋषि) के भाई राजा तुंगा (दीपक तिजोरी) को रेणु की लालसा की है। जब भारत रेणु की ओर बढ़ रहे राजा को रोकता है तो राजा भीड़ के साथ उसको गंभीर रूप से घायल कर देता है।
एक भ्रष्ट मंत्री मोहनलाल (आशीष विद्यार्थी) परियोजना स्थल पर रहने वाले जनजातियों के जीवन और संपत्ति के नुकसान पर "पवनघाट पावर प्रोजेक्ट" नामक एक विनाशकारी योजना को निष्पादित करना चाहता है। भारत जो कि इंजीनियर है इस तरह की योजना का समर्थन करने से इनकार कर देता है। दूसरी तरफ राणा ने भारत के खिलाफ साजिश तैयार की है। जिसके बाद अंततः उसका भाई राजा रेणु को जीत लेगा। भारत को एक महिला के कत्ल में फसाया जाता है और और इंस्पेक्टर दानपानी (मुश्ताक खान) उसे गिरफ्तार करते हैं।
पुराभूगोल

पुराभूगोल (palaeogeography) ऐतिहासिक भूगोल के अध्ययन को कहते हैं। पृथ्वी के प्राकृतिक भूवैज्ञानिक इतिहास के अलग-अलग खंडों में उसका भूगोल भी भिन्न रहा है और पुराभूगोल में इसका अध्ययन करा जाता है।
आद्योद्भिद

आद्योद्भिद (प्रोटोफ़ाइटा) ऐसे एककोशिकीय या बहुकोशीय जीव हैं जो पौधों की तरह अपना भोजन तरल रूप में ही ग्रहण करते हैं। इनको देखने से अनुमान किया जा सकता है कि वानस्पतिक सृष्टि का आदि रूप कैसा रहा होगा। कुछ सामान्य शैवाल (ऐल्गी) भी इसी वर्ग में आते हैं। शैवाल और एककोशिकी प्रजीव (प्रोटोज़ोआ) दोनों एक साथ एक-कोशजीव (प्रोटिस्टा) वर्ग में रखे जाते हैं। ये संपूर्ण जीवनसृष्टि के आदिरूप माने जाते हें। एक कोशिनों के कई वर्ग हैं, कुछ ऐसे हैं जो तरल रूप से भोजन लेते हैं, कुछ ऐसे हैं जो प्राणियों की तरह ठोस रूप में तथा कुछ ऐसे भी होते हैं जो दोनों प्रकार से भोजन प्राप्त कर सकते हैं। अंतिम रूपवाले जीव विचारक के सुविधानुसार पौधों या जंतुओं दोनों में से किसी भी श्रेणी में रखे जा सकते हैं। अभी तक इनकी कोई भी परिदृढ परिभाषा संभव नहीं हो पाई है।
आद्याद्भिद वर्ग में प्रकाश संश्लेषण (फ़ोटोसिंथेसिस) क्रिया होती है। यह क्रिया इन पौधों में पर्णहरिम ओर कभी कभी अन्य रंगों की सहायता से होती है। इस क्रिया में कार्बन डाइ-आक्साइड और पानी से धूप की उपस्थिति में जटिल कारबनिक यौगिक (जैसे स्टार्च, वसा इत्यादि) बनते हैं। आद्योद्भिद के वर्ग अपने-अपने रंगों के आधार पर पहचाने जा सकते हैं। एककोशिक आद्योद्भिद चर (गतिशील, मोटिल) होते हैं तथा इनके पक्ष्म होते हैं। पक्ष्मों की संख्या ओर उनका विन्यास प्रत्येक वर्ग के लिए निश्चित होता है। प्राय: प्रत्येक वर्ग में अचर रूप भी होते हैं जो एक या बहुकोशिकीय होते हैं।
आद्योद्भिद में प्रजनन अत्यंत साधारण रीति से होता है। बहुधा एककोशिका के, चाहे वह चर अवस्था में ही क्यों न हों, दो भाग हो जाते हैं। स्थायी रूपों में प्रजनन चर बीजाणु (जूस्पोर्स) से भी होता है। मिक्सोफ़ापइसी वर्ग में लैंगिक भेद नहीं होता, परंतु अधिकतर वर्गो के प्राय: अधिक विकसित रूपों में लैंगिक भेद होता है। क्लोरोफ़िसिई में विषम लैंगिक प्रजनन होता है। आद्योद्भिद की बहुत सी प्रजातियाँ, जो क्लोरोफ़िसिई, मिक्सीफ़िसिई आदि में शामिल हैं, स्थायी होती हैं ओर इन्हें सामान्य रूप से शैवाल ही कहा जाता है। इसके विपरीत, शैवालों में कुछ ऐसे भी आकार हैं जो आद्योद्भिद रूप से अधिक विकसित हैं ओर इनके प्राचीन रूपों का पता भी नहीं मिलता। आद्योद्भिद के ऐसे रूप जो स्वचालित होते हैं तथा जिनमें कोशिकाभित्ति नहीं होती, शैवालों से पृथक्‌ वर्ग में रखे जाते हैं। इस वर्ग को कशांग वर्ग (फ़्लैजेलेटा) कहते हैं (कश = चाबुक)। ये प्रजीव (प्रोटोज़ोआ) के निकट हैं परतु ऐसा विभाजन कृत्रिम तथा अनुचित प्रतीत होता है।
सैयद इंशाउल्ला खाँ

सैयद इंशाअल्लाह खाँ हिंदी गद्य के आरंभिक ४ लेखकों में से एक थे। इनके द्वारा लिखी गयी ' रानी केतकी की कहानी' यह प्रसिद्ध रचना है।

इनकी भाषा मे तुकबंदी है और साथ ही उसमें संस्कृत मिश्रित प्रभाव भी मिलता है।
रुबिडियम क्लोराइड

रुबिडियम क्लोराइड एक अकार्बनिक यौगिक है।
शुभलक्ष्मी शर्मा

प्रारंभिक जीवन

शुभलक्ष्मी शर्मा का जन्म ११ अगस्त १९८९ को झारखंड के हजारीबाग में हुआ।
समोच्च रेखा

समोच्च रेखाएं (= सम + उच्च रेखाएँ) या परिरेखाएँ (contour/कन्टूर) उस वक्र को कहते हैं जो जिस पर किसी भौतिक राशि (जैसे ऊँचाई, ताप, आदि) का मान समान होता है। उदाहरण के लिए, किसी क्षेत्र के मानचित्र पर सामान ऊँचाई वाले बिदुओं को मिलाने वाली रेखाएँ (वक्र) समोच्च रेखाएँ कहलाएँगी।
दूसरे शब्दों में, यदि कोई भौतिक राशि दो चरों का फलन हो तो इस तल में एक वक्र की कल्पना करें जिसके सभी बिन्दुओं पर किसी भौतिक राशि (जैसे ताप) समान हो तो इस वक्र को एक परिरेखा कहेंगे। मानचित्रण में प्रायः समान ऊँचाई वाले बिन्दुओं को मिलाकर समोच्च रेखाएँ बनायी जातीं हैं। किन्तु समोच्च रेखाओं का उपयोग मानचित्रण के अलावा बहुत से अन्य क्षेत्रों में भी किया जाता है।
जापानी नागरिक

जापानी लोग (Nihonjin 日本人?) – जापान मे रहने वाले सजातीय समूह के मूल निवासी हैं।जापान की कूल आबादी का 98.5% आबादी, वहाँ के मूल निवासी यानी जापानी लोगो का है। दुनिया भर में, लगभग 129 मिलियन लोग जापानी मूल के हैं; इनमें से लगभग 125 मिलियन जापान मे ही निवासी करते हैं। जापानी मूल के वैसे लोग, जो अन्य देशों में रहते हैं, जापानी डायस्पोरा के नाम से जाने जाते है (日 系 人 Nikkeijin?)। जापान मे रहने वाले एकजातीय या सजातीय समूह मे मुख्यतः यामातों (जो की 120 मिलियन से भी ज्यादा संख्या मे है),आइनु,और राइक्यून समूह के लोग हैं।
सुशांत कुमार

राजनीतिक करियर

सुशांत कुमार ने उत्तर प्रदेश विधानसभा चुनाव, 2017 में भारतीय जनता पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी भारतीय राष्ट्रीय कांग्रेस के प्रत्याशी हुसैन अहमद को 9,824 मतों से पराजित कर जीत दर्ज की।
गुलाम मुस्तफ़ा जतोई

गुलाम मुस्तफा जतोई पाकिस्तान राजनीतिज्ञ और पूर्व कार्यवाहक प्रधानमंत्री, नेशनल पीपल्स पार्टी के प्रमुख और प्रसिद्ध राजनेता गुलाम मुस्तफा जितोई 14 अगस्त 1931 को सिंध के जिला नवाब शाह क्षेत्र न्यू जितोई में पैदा हुए और लम्बी बीमारी के बाद 78 साल की उम्र में 20 नवंबर 2009 को लंदन में निधन हुए।

प्रारंभिक जीवन

गुलाम मुस्तफा जितोई ने कराची व्याकरण स्कूल से वरिष्ठ कैमरज की परीक्षा पास की। उन्नीस सौ बावन में वह उच्च शिक्षा के लिए इंग्लैंड चले गए लेकिन उन्हें पिता के खराब स्वास्थ्य के कारण एक साल में ही शिक्षा अधूरी छोड़कर वापस आना पड़ा.गलाम मुस्तफा जितोई राजनीतिक परिवार से ताल्लुक रखते थे उनके दादा खान बहादुर इमाम बख्श खान जितोई 1923 ई।, 1927, 1931 के दौरान मुंबई विधानसभा के सदस्य रहे जबकि इस समय भीतरी सिंध केवल चार प्रतिनिधि थे। मुस्तफा जितोई तीन भाई थे वे सभी भाइयों में से बड़े थे।

राजनीतिक जीवन

गुलाम मुस्तफा जितोई ने 1952 ई। अपने राजनीतिक जीवन शुरू किया और उसी साल ही जिले नवाबशाह के जिला बोर्ड के अध्यक्ष बने। उन्हें यह सम्मान प्राप्त था कि वह जिला बोर्ड के तहत अध्यक्ष थे।
। 1958 ई। में पहली बार पश्चिमी पाकिस्तान की प्रांतीय विधानसभा के सदस्य चुने गए। 1965 में वह चुनाव दोबारा जीता। 1969 में
पाकिस्तान पीपीपी में शामिल हो गए और 1970 में पीपीपी के टिकट पर संसद के सदस्य चुने गए। इस दौरान प्रधानमंत्री जुल्फिकार अली भुट्टो सरकार में उन्हें राजनीतिक मामलों, बंदरगाह और नौवहन, संचार, प्राकृतिक संसाधन, रेलवे और दूरसंचार पद दिए गए।
गुलाम मुस्तफा जितोई 1973 में मुख्यमंत्री सिंध बने और इस पद उनके पास 1977 तक रहा। जबकि उन्हें यह भी भेदभाव किया है कि वे मार्शल लॉ पहले सिंध में सबसे अधिक समय तक मुख्यमंत्री रहने वाले व्यक्ति थे।
मुस्तफा जितोई ने रखरखाव लोकतंत्र आंदोलन (एम आर डी) में महत्वपूर्ण भूमिका निभाई। उन्हें 1983 और 1985 में गिरफ्तार भी किया गया। बाद में उन्होंने नेशनल पीपीपी नामक एक पार्टी की स्थापना की। कई बड़े नेताओं ने इस पार्टी में शामिल हो गए। मुस्तफा जितोई इस पार्टी के अध्यक्ष थे।
मुस्तफा जितोई 1988 में इस्लामी जनतांत्रिक गठबंधन के संस्थापक बने और 1989 में वह कोट ईदो से उपचुनाव में विधायक निर्वाचित हुए और राष्ट्रीय विधानसभा में संयुक्त विपक्ष के चयन नेता बने। मुस्तफा जितोई बेनज़ीर भुट्टो की पहली सरकार बर्खास्त किए जाने के बाद देश के कार्यवाहक प्रधानमंत्री बने जबकि बाद में मुस्तफा जितोई ने नवाज शरीफ सरकार के खिलाफ आंदोलन में विपक्ष का साथ दिया जिसका नेतृत्व बेनज़ीर भुट्टो कर रही थी बाद अज़ां 1993 के चुनाव में मुस्तफा जितोई ने पीपीपी से मिलकर चुनाव लड़ा जबकि वह नेशनल एलायंस में भी रहे और इस दौरान नेशनल एलायंस ने 16 सीटें नेशनल असेंबली में हासिल कीं।
मुस्तफा जितोई बेटे भी राजनीति में हैं उनके पुत्र गुलाम मुर्तजा खान जितोई ने 12 फरवरी 2008 के चुनाव में नोनगरो फिरोज के क्षेत्र एनए 211 से नेशनल पीपीपी के झंडे तले जीता की। उन्होंने पीपीपी के उम्मीदवार को हराया जबकि उनके दूसरे बेटे आरिफ मुस्तफा जितोई ने पी एस 19 और तीसरे बेटे आनंदित जितोई ने पी एस 23 से जीत हासिल की। आरिफ मुस्तफा पूर्व मंत्री खाद्य और कृषि भी रहे जबकि आसिफ मुस्तफा जितोई सीनेटर बने और जितोई परिवार के लिए यह एक रिकॉर्ड है कि एक समय में चार बेटों ने किसी भी विधान फोरम में सफलता हासिल की और वह राष्ट्रीय और प्रांतीय असेंबली और सीनेट के सदस्य है।
भगन्‍दर

नालव्रण या भगन्दर एक रोग है।

भगन्दर [Fistula]

यह एक रोग है। गुदा द्वार [Rectum] पर एक प्रकार की फोड़ा से पैदा होकर यह गुदा द्वार के अन्‍दर तथा बाहर नली के रूप में घाव [Blind and open ulcers] पैदा करता है। इन्गिलिश भाषा [English] मे इसे फिस्‍चुला [Fistula] कहते हैं। यह फोड़ा कुछ दिनों में फूट जाता है और उसमें से मवाद तथा दूषित रक्त निकलने लगता है। यह फोड़ा कभी-कभी बहुत चौड़ा तथा गहरा होता है। इस फोड़े के कारण रोगी व्यक्ति को गुदाद्वार के पास बहुत तेज दर्द होता है। It causes tearing in the region of anus and perineum and therefore termed as bhagandar.
भगन्दर के कारण, लक्षण ,जाँच व बचाव
गुरु रंधावा

प्रारंभिक जीवन

रंधावा का जन्म नूरपुर, डेरा बाबा नानक तहसील गुरदासपुर जिले में गुरशरणजोत सिंह रंधावा के रूप में हुआ था। उन्होंने गुरदासपुर में छोटे-छोटे शो करके शुरुआत की और फिर दिल्ली में छोटे दलों और समारोहों में प्रदर्शन करना शुरू कर दिया। दिल्ली में रहते हुए, रंधावा ने अपना एमबीए पूरा किया। रैपर बोहेमिया द्वारा उन्हें "गुरु" नाम दिया गया, जो मंच पर रहते हुए उनका पूरा नाम छोटा कर देते थे।

करियर

उन्होंने यूट्यूब पर अर्जुन के साथ "सेम गर्ल" नाम से अपना पहला गाना गाया, जो रंधावा को अपने वीडियो में लेने वाले पहले व्यक्ति थे। उन्होंने 2017 इंडियन प्रीमियर लीग उद्घाटन समारोह में गाया। उन्होंने हिंदी मीडियम (2017) से बॉलीवुड गायन में अपनी शुरुआत की।  उनके कई गाने फिल्मों में दिखाई दिए हैं। 2018 में, वह सलमान खान के दबंग रीलोडेड टूर का हिस्सा बने।
उनके सबसे ज्यादा देखे जाने वाले गीत "हाई रेटेड गबरू" और "लाहौर" को यूट्यूब पर 823  और 785 मिलियन से अधिक बार देखा गया है। उनका पहला अंतर्राष्ट्रीय सहकार्यता पिटबुल के साथ 19 अप्रैल 2019 को रिलीज हुई "स्लोली स्लोली" है। इस गाने के म्यूजिक वीडियो को 24 घंटे के भीतर यूट्यूब पर 38 मिलियन व्यूज मिले, जो दुनिया के 24 घंटे में सबसे अधिक देखे जाने वाले म्यूजिक वीडियो में से एक बन गया।
शमीम देव आज़ाद

शमीम देव आज़ाद जम्मू और कश्मीर से एक प्रसिद्ध गायिका हैं। वे ग़ुलाम नबी आज़ाद की पत्नी हैं। उसकी ख़ूबसूरत आवाज़ के लिए उनको पद्म श्री का कला पुरस्कार दिया गया।
नास्तिक एकात्मता दिन

यह पृष्ठ अंग्रेजी भाषासे अनुवाद किया है। इसी लिए यह पृष्ठको और अछ्छा बनानेमैं मद्दद कीजिए।
यह अंत में विरोध का एक दिन, उत्सव और जागरूकता बढ़ाने है। केवल एकजुटता में नास्तिकों के एक दुनिया है जो हर जगह में नास्तिक भगवान में विश्वास की कमी के बारे में खुला हो और डर किसी भी हानिकारक परिणाम नहीं बना सकते हैं।

जानकारी

यह एक नास्तिक छुट्टी और जागरूकता अभियान है। यह एक वैश्विक और वार्षिक करने के लिए एक साथ एक के रूप में खड़े उन लोगों के लिए जो अपने समुदायों में गैर धार्मिक संघर्ष समर्थन प्रदान दिन है। यह जो लोग अपने विश्वासों के बारे में खुला हो सकता है, जबकि एक ही समय में उन जो कि स्वतंत्रता नहीं है के बारे में जागरूकता बढ़ाने के लिए स्वतंत्रता के लिए उत्सव का दिन है। वहाँ दुनिया में जो सामाजिक दबाव, taboos, हिंसा का खतरा है और यहां तक ​​कि मौत की वजह से

कपडे

इस दिन एक दिन है, जहां दुनिया भर के नास्तिक नास्तिक (आधा लाल लाल 1/2) काले रिबन उनकी शर्ट या कुछ भी है कि खुद को एक नास्तिक "एक लाल रंग के रूप में इस तरह के रूप में पहचान करने के लिए टिकी पहनना होगा। जैसा कि हम हर साल ज्यादा से ज्यादा प्रचार पाने के लिए यह आसान है और आसान हो सकता है के लिए दूसरों को बाहर खड़ा करने के लिए और खुद को अभिव्यक्त जाएगा.

काम

जून में 21 लोगों को नतीजों के लिए और अधिक ध्यान देने की है कि कुछ एक नास्तिक के रूप में खुद की पहचान पीड़ित हो सकता है भुगतान किया जाएगा. यह एक दिन है कि जब नतीजों विश्व भर में नास्तिक होता है खड़े हो जाओ और मांग यह खत्म हो जाएगा होगा। इस दिन हम मीडिया को पत्र लिख देंगे, हम विरोध करेंगे, हम इसे और अधिक अच्छी तरह से जाना जाता है, हम जो लोग अन्धेर पर नज़र डालना होगा। सफल प्रचार होना जरूरी है। यह पार्टी के लिए एक दिन है और जिम्मेदार है। चतुर तरीके में जागरूकता पैदा करना है। एक सार्वजनिक स्थान में एक पार्टी है और जनता को आमंत्रित. समुदाय में एक fundraiser चलाएँ. कुछ भी करो और अधिक लोगों को देखने के लिए है कि नास्तिक बस हर किसी की तरह कर रहे हैं। बातें करने के लिए stereotypes लोगों को हो सकता है को तोड़ने के लिए। मजेदार हो सकता है और बताते हैं क्या आपको लगता है कि अपने समुदाय के लिए महत्वपूर्ण है।
छिंदवाड़ा ज़िला

यातायात

आधुनिक युग के मुताबिक़ पर्याप्त यातायात सुविधा उपलब्ध है। छिंदवाडा से दिल्ली, इंदौर, गोरखपुर, अमृतसर तक रेल सेवा बड़ी रेल लाइन के जरिये सीधे जुडी हुई है। इसका छोटी रेल लाइन के जरिये नागपुर, जबलपुर, मंडला से संपर्क है। (बड़ी लाइन का कार्य प्रगति मे है)
सड़क मार्ग के जरिये हर छोटे बड़े शहर तक यातायात सुविधा है। निजी बसों की बहुतायात है। छिंदवाडा में एक हवाई पट्टी भी उपलब्ध है, जो छोटे विमानों के आवागमन के लिए उपयुक्त है। नगर निगम छिंदवाड़ा द्वारा सूत्रसेवा  नाम  से सिटी बस का भी सञ्चालन २३ जून २०१८ से किया जा रहा है

समाचार संसाधन

दैनिक समाचार पत्रो का जाल  भी छिदवाड़ा में फैल गया है दैनिक भास्कर ,पत्रिका ,जबलपुर एक्सप्रेस अदि प्रमुख दैनिक समाचार पत्र है साथ ही महिला पत्रकार सारिका हृदेश श्रीवास्तव ने प्रथम बार महिला पत्रकार के रूप में मध्य प्रदेश शासन से अधिमान्यता प्राप्त की है और न्यूज़ 4 इंडिया नाम का प्रसिद्ध न्यूज़ नेटवर्क चला रही है। जिले में फ्री प्रेस ऑफ़ जनरल दैनिक अख़बार भी २६ फ़रवरी  से प्रसारित हो रहा है और  www.satpuranews.com news portal भी छिंदवाड़ा से ही सम्पादित होता है
कंट्रेरियन शेयर

कंट्रेरियन शेयर (अंग्रेज़ी: Contrarian Share) इस श्रेणी में उन शेयरों को सम्मिलित किया जाता है जो बाजार के रुख से अलग दिशा में चलते हैं अर्थात बाजार में शेयरों के भाव में वृद्धि हो रही है तो इन शेयरों के भाव कम हो जाते और यदि बाजार का रुख गिरावट का है तो इन शेयरों का मूल्य बढ़ जाता है।
मोरोपंत पिंगले

जीवनवृत्त

मोरोपंत पिंगले का जन्म 30 अक्टूबर 1919 को हुआ था। वे 1930 में संघ के स्वयंसेवक बने और डाक्टर हेडगेवार जी का सान्निध्य उन्हें प्राप्त हुआ। उन्होंने नागपुर के मौरिस कालेज से बी.ए. तक का शिक्षा पूर्ण कर 1941 में प्रचारक जीवन की शुरुआत की। आरम्भ में वे मध्यप्रदेश में खंडवा के सह-विभाग प्रचारक बने। बाद में मध्यभारत के प्रांत प्रचारक तथा 1946 में महाराष्ट्र प्रांत के सह प्रांत प्रचारक का दायित्व संभाला। तत्पश्चात् पश्चिम क्षेत्र के क्षेत्र प्रचारक, अ.भा. शारीरिक प्रमुख, अ.भा. बौद्धिक प्रमुख, अ.भा.प्रचारक प्रमुख, अ.भा. सह सरकार्यवाह रहे। जीवन के अंतिम कालखण्ड में मोरोपंत अ.भा. कार्यकारिणी के आमंत्रित सदस्य थे।
दलदल

दलदल (swamp) ऐसी आर्द्रभूमि होती है जिसमें वृक्ष, क्षुप और अन्य काष्ठीय पौधे उग रहे हों। ऐसा दलदली क्षेत्र जिसमें घास या अन्य छोटे पौधे ही उग रहें हो कच्छभूमि (marsh) कहलाता है। दलदली क्षेत्रों में अक्सर वन उग रहे होते हैं।

लोकभाषा में

ध्यान दें कि आम भाषा में कच्छभूमि (marsh) को भी दलदल बोल दिया जाता है। लोकभाषा में "दलदल" शब्द का अर्थ "चोर बालू" (quicksand) भी निकाला जाता है, यानि ऐसी जल से ग्रस्त भूमि जिसमें भारी वस्तु रखते ही वह धंसने लगे।
लोकहित प्रकाशन

यह हिन्दी पुस्तकों के एक प्रमुख प्रकाशक हैं।
तबरी

तबरी अथवा टबरी (अबू जाफर मुहम्मद इब्न, जरी उत् तबरी ; 839 ई – 923 ई) एक महान अरब इतिहासकार और इस्लाम धर्मशास्त्री था।

परिचय

संभवत: ८३८-३९ ई० में तबरिस्तान क्षेत्र का आमुल नामक स्थान में उसका जन्म हुआ था। संपन्न परिवार में जन्म, कुशाग्रबुद्धि और मेघावी होने के कारण बचपन से ही वह अत्यंत होनहार दीख पड़ता था। कहते हैं, सात वर्ष की अवस्था में ही संपूर्ण कुरान इसे कंठस्थ हो गया। अपने नगर में रहकर तो उसने बहुमूल्य शिक्षा पाई ही, उस समय के इस्लाम जगत् के अन्य सभी प्रसिद्ध विद्याकेंद्रों में भी वह गया और अनेक प्रसिद्ध विद्वानों से पढ़ा। बसरा, बगदाद, कूफ और मिस्र की उसने अनेक बार यात्राएँ की। दूसरी बार मिस्र जाते हुए सीरिया में उसने हदीस का अध्यन किया और शीघ्र ही उन क्षेत्रों में वह प्रकांड गिना जाने लगा। तबरी की सबसे बड़ी विशेषता यह थी कि वह विद्वान् होने के साथ साथ अत्यंत चरित्रवान् भी था। राज्य की ओर से अर्थिक लाभवाले कई सम्मानजनक पदों को स्वीकृति के लिये उससे आग्रह किए गए किंतु किसी भी प्रलोभन में न पड़कर उसने पढ़ने-पढ़ाने और साहित्यिक सेवा में ही अपना जीवन बिताया। यद्यपि कोई भी विषय-इतिहास, कुरान का पाठ और उसकी व्याख्या, काव्यरचना, व्याकरण और शब्दकोष, नीतिशास्त्र, गणित और भैषज्य-उससे अछूता नहीं रहा, वह मुख्यत: इतिहास और इस्लामी धर्मशास्त्र के ज्ञाता और लेखक के रूप में ही प्रसिद्ध है। उसकी प्रमुख रचना तारीख 'अल रसूल वल-मुलूक' नामक विश्व का इतिहास है, जो ३० हजार कागज की तख्तियों पर लिखा गया। अनुश्रुतियों, दंतकथाओं और बूढे लोगों से सुनी हुई कहानियों के आधार पर लिखे गए अरब इतिहास के इस महोदधि को छान सकना किसी भी एक व्यक्ति के लिये दुष्कर है। तबरी के जीवनकाल के थोड़े ही समय पश्चात् फारसी में उसका अनुवाद हुआ था और उस अनुवाद का पुन: तुर्की भाषा में भी अनुवाद हुआ। इस तारीख के अतिरिक्त उसने 'जामी अल्-बयान की तफसीर अल-कुरान' पर एक टीका भी लिखी थी, जिसे संक्षेप में 'तफसीर' कहा जाता है। लगभग ७५ वर्षों की अवस्था तक साहित्यसर्जन करते हुए तबरी ने ९२३ ई० में शरीर त्याग दिया।
धर्मक्षेम

धर्मक्षेम (385 – 433 ई) एक बौद्ध भिक्षु थे जो भारत से चीन चले गये और वहाँ जाकर अनेकों संस्कृत ग्रन्थों का चीनी भाषा में अनुवाद किया।
अंतरतारकीय माध्यम

अंतरखगोलीय माध्यम या अंतरतारकीय माध्यम हाइड्रोजन और हिलीयम के कणों का मिश्रण होता है जो अत्यंत कम घनत्व की स्थिती मे सारे ब्रह्मांड मे फैला हुआ रहता है। आयनीकृत हाइड्रोजन के फैलाव (जिसे खगोलज्ञ पुरातन खगोलीय शब्दावली अनुसार H II कहते हैं) का पृथ्वी के उत्तरी गोलार्ध से विस्कन्सिन Hα मैपर (Haffner et al. 2003) द्वारा लिया गया हुआ चित्र दिखाया गया है। यह अंतरतारकीय माध्यम स्वरूप फैला हुआ है।

अन्य भाषाओँ में

अंग्रेज़ी में "अंतरतारकीय" को "इन्टरस्टॅलर" (interstellar) और "अंतरतारकीय माध्यम" को "इन्टरस्टॅलर मीडयम" (interstellar medium) कहते हैं।
सूरज (1966 फ़िल्म)

संक्षेप

विक्रम सिंह (डेविड) प्रताप नगर के महाराजा हैं और अपने सेनापति संग्राम सिंह की वर्षों की निष्ठावान सेवा से प्रभावित हैं। वह उसे महाराजा बनाने का फैसला करते हैं और अपनी बेटी अनुराधा की शादी उसके बेटे, प्रताप के साथ करने के लिए सहमत हो जाते हैं। सालों बाद, विक्रम अपने बड़ी हो चुकी अनुराधा (वैजयन्ती माला) को राजकुमार प्रताप सिंह (अजीत) के राज्याभिषेक में जाने और उसे अपने पति के रूप में स्वीकार करने के लिए भेजता है। 
सफर में बिना किसी सुरक्षाकर्मी के, उसके साथ केवल उसकी सेविका कलावती (मुमताज़) जाती है। कुछ ही समय बाद, विक्रम को सूचित किया जाता है कि कलावती का अपहरण सूरज सिंह (राजेन्द्र कुमार) नाम के एक दस्यु ने किया है। वह तदनुसार संग्राम के पास पहुँचता है और यहीं पर उन्हें झटके के साथ का पता चलता है कि कलावती अनुराधा बन रही है, और वह उसकी बेटी है जिसका अपहरण कर लिया गया है। तब सूरज को गिरफ्तार किया जाता है और उसे एक तहखाने में रखा जाता है, और प्रताप की ताजपोशी और उसके बाद अनुराधा के साथ शादी की तैयारियाँ शुरू हो जाती हैं।
मानकीकरण

तकनीकी मानकों का विकास करना एवं उन पर सहमत होना मानकीकरण (Standardization or standardisation) कहलाता है।
खड्गविलास प्रेस

खड्गविलास छापाखाना, पटना का प्रसिद्ध प्रेस था। उन्नीसवीं सदी के उतरार्ध में पटना का वह प्रेस बिहार का गौरव था। उस प्रेस और प्रकाशन संस्था पर शोध करके डाक्टरेट की उपाधि हासिल करने वाले डॉ॰ धीरेंद्र नाथ सिंह लिखते हैं, ‘आधुनिक हिंदी साहित्य को उजागर करने में इस प्रेस के योगदान का ऐतिहासिक मूल्य है।’ भारतेन्दु हरिश्चन्द्र द्वारा विरचित नाटक सत्य हरिश्चन्द्र इसी प्रेस से छपा था। इसी नाटक को पढ़कर गांधीजी के जीवन में निर्णायक मोड़ आया था। अब वह प्रेस तो नहीं है, पर आधुनिक हिंदी को उस प्रेस का योगदान अद्भुत है।
उत्तर प्रदेश के बलिया निवासी महाराजकुमार राम दीन सिंह ने सन् 1880 में पटना के बांकीपुर में खड्ग विलास प्रेस की स्थापना की थी। उन्होंने अपना जीवन शिक्षक के रूप में आरम्भ किया था तथा पाठ्य पुस्तकों और हिंदी पुस्तकों के अभाव ने उन्हें प्रकाशन व्यवसाय के लिए प्रेरित किया था। उन्होंने स्वयं पाठ्य पुस्तकें तैयार कीं और अन्य लोगों से पुस्तकें लिखवाईं। इन कृतियों का प्रकाशन खड्ग विलास प्रेस ने किया। भारतेंदु बाबू हरिश्चंद्र और उनके युग के लेखक यदि आधुनिक हिंदी साहित्य के निर्माता हैं तो निश्चय ही खड्ग विलास प्रेस और उसके संस्थापक को उनका एकमात्र प्रकाशक माना जाना उचित होगा। यदि महाराज कुमार राम दीन सिंह का सद्भाव और सहयोग न मिला होता तो भारतेंदु हरिश्चंद्र और उनके समकालीन साहित्यकारों को अपनी रचनाओं के व्यवस्थित प्रकाशन का इतना अच्छा सुयोग नहीं मिला होता।’
‘इस प्रकाशन संस्थान ने भारतेंदु हरिश्चंद्र, पंडित प्रताप नारायण मिश्र, पंडित अम्बिका दत्त व्यास, पंडित शीतला प्रसाद त्रिपाठी, भारतीय सिविल सेवा में हिंदी के प्रतिष्ठापक फ्रेडरिक पिंकाट, आधुनिक हिंदी खड़ी बोली के प्रथम महाकाव्य प्रियप्रवास के प्रणेता पंडित अयोध्यासिंह उपाध्याय 'हरिऔध', पंडित दामोदर शास्त्री सप्रे, लाल खड्ग बहादुर मल्ल, शिव नंदन सहाय प्रभृति साहित्यकारों को प्रकाशकीय संरक्षण प्रदान किया और उनकी कृतियों के प्रकाशन पर मुक्तहस्त से व्यय किया।’
‘हिंदी भाषी प्रदेशों में सबसे पहले बिहार प्रदेश में सन् 1835 में हिंदी आंदोलन शुरू हुआ था। इस अनवरत प्रयास के फलस्वरूप सन् 1875 में बिहार में कचहरियों और स्कूलों में हिंदी प्रतिष्ठित हुई, किंतु पाठ्य पुस्तकों का सर्वथा अभाव था। खड्ग विलास प्रेस ने विभिन्न विषयों में पाठ्य पुस्तकें तैयार करा कर इनका प्रकाशन किया। साहब प्रसाद सिंह, उमानाथ मिश्र, चण्डी प्रसाद सिंह, काली प्रसाद मिश्र, प्रेमन पांडेय प्रभृति लेखकों ने इस दिशा में सक्रिय रूप से सहयोग किया था। साहब प्रसाद सिंह की ‘भाषा सार’ नामक पुस्तक सन् 1884 से 1936 तक बिहार के स्कूलों और कालेजों में पढाई जाती रही।
राम दीन सिंह का बचपन पटना जिले के तारणपुर गांव में बीता जहां उनके मामा का घर था। राम दीन सिंह के पुत्र सारंगधर सिंह भी एक बुद्धिजीवी राजनेता और स्वतंत्रता सेनानी थे। वे सन् 1937 में डॉ॰ श्रीकृष्ण सिंह के नेतृत्व में बने मंत्रिमंडल में संसदीय सचिव थे। बाद में वे बिहार से संविधान सभा के सदस्य बने। उन्होंने 1952 से 1962 तक पटना को लोक सभा में प्रतिनिधित्व किया।